**Ֆիլիպ Թերզյան** (անգլ.` **Philip Terzian.** ծնված 1950 թ.), ամերիկահայ լրագրող և արձակագիր։ 2018 թվականից *The Washington Examiner-* ի հեղինակներից է։ Մինչև 2018 թվականի դեկտեմբերին քաղաքականության և մշակույթի հիմնախնդիրներ լուսաբանող *The Weekly Standard*-ի փակվելը եղել է դրա ավագ գրողը, 2005–17 թվականներին՝ նաև գրական խմբագիրը։ Նրա հեղինակած գրքերից հիշարժան է հատկապես է *Architects of Power: Roosevelt, Eisenhower, and the American Century* (Encounter Books 2010) / Ի*շխանության ճարտարապետները. Ռուզվելտը, Էյզենհաուերը և ամերիկյան դարը* ( Encounter Books 2010) երկը։

Կյանք և կարիերա
---------------

Թերզյանը ծնունդով Մերիլենդ նահանգի Քենսինգտոն քաղաքից է։ Նրա մորական պապը՝ Սեսիլ Ուիտակեր Անդերսոնը, եղել է Ֆիլադելֆիայի American Stores-ի գործադիր տնօրեն, իսկ հորական տատն ու պապը հայ ներգաղթյալներ էին։ Թերզյանը հաճախել է Մերիլենդի նահանգի Մոնտգոմերի շրջանի հանրային դպրոցներ, ապա՝ Վաշինգտոնի Sidwell Friends School-ը և ավարտել է Վիլանովայի համալսարանը ՝ 1973 թվականին ստանալով անգլերենի մասնագետի դիպլոմ։ Նա ավարտական աշխատանք է կատարել Օքսֆորդի համալսարանում HCG Mathew-ի ղեկավարությամբ, ով խմբագրել է Ուիլյամ Գլադստոնի օրագրերը, և ստացել է աստվածաբանական ուսմունքերի դիպլոմ Վիրջինիայի եպիսկոպոսական աստվածաբանական ճեմարանում։

Թերզյանն աշխատել է որպես թղթակից և խմբագիր Ալաբամայի *The Anniston Star-* ում, Reuters-ում և *US News & World Report-ում*։ 1974-1978 թթ. եղել է The New Republic թերթի, Կենտուկիի *Lexington Herald-* ի, *Los Angeles Times-*-ի խմբագրական էջերի խմբագրի օգնական, իսկ 1986–92-ին՝ *Providence Journal-* ի խմբագրական էջերի խմբագիր։

1970 թվականին նա ելույթներ, զեկուցումներ, ճառեր է գրել Լոուրենս Օ'Բրայենի համար, որն այն ժամանակ եղել է Դեմոկրատական ազգային կոմիտեի նախագահ։ Հետագայում նա ելույթներ է գրել (1978–79) ԱՄՆ պետքարտուղար Սայրուս Վենսի համար։

Նախքան *The Weekly Standard*-ում աշխատանքի անցնելը, Թերզյանը երկու տասնամյակ սյունակագիր է եղել Scripps Howard News Service-ի խմբագրությունում և հոդվածներ է ուղարկել տասնյակ երկրներից։ Ժուռնալիստական իր աշխատանքի համար նա առաջադրվել է Պուլիտցերյան մրցանակի և հասել մրցանակաբաշխության եզրափակիչ փուլ։ Հետագայում դարձել է Պուլիտցերյան մրցանակի ժյուրիի անդամ, Սթենֆորդի համալսարանի Հուվեր ինստիտուտի մեդիաշխատող։ Նա հոդվածները, թղթակցությունները լույս են տեսել *Wall Street Journal-* ում, *The New Criterion-ում*, *Harper's-ում*, *The Spectator-ում*, *Times Literary Supplement-ում*, Լոնդոնի *Sunday Telegraph-ում ,* *Commentary-ում*, *Sewanee Review-ում* և այլ պարբերականներում։ Թերթերի խմբագիրների ամերիկյան ընկերության անդամ է, Ամերիկյան խորհրդի անդամ Գերմանիայում, ինչպես նաև Գրականագետների և քննադատների ասոցիացիայի անդամ։ Բացի այդ, նրան տրվել է Վիրջինիա նահանգի Միդլբուրգ քաղաքի Wolver Beagles-ի պատվավոր խարազանը։

Նա ամուսնացած է և երկու երեխաների հայր։

Ծանոթագրություններ
------------------

1. ↑  "Acme Markets, Inc. 1891-1967 From Corner Grocery to Supermarket Chain"
2. ↑  «Q&A with Philip Terzian | C-SPAN.org».
3. ↑  "Philip Henry Terzian." Marquis Who's Who TM. Marquis Who's Who, 2010.
Reproduced in Biography Resource Center. Farmington Hills, Michigan: Gale, 2010.. Document Number: K2016161736. Fee via Fairfax County Public Library, accessed 2010-08-29.
4. 1 2  «Philip Terzian Facebook profile». Facebook. Վերցված է 2010 թ․ օգոստոսի 28-ին.

Արտաքին հղումներ
----------------

* The Weekly Standard կենսագրություն.
* Իշխանության ճարտարապետներ (Հանդիպում գրքեր).
* Appearances on C-SPAN

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Բառարաններ և հանրագիտարաններ | Արմենիապեդիա |
|  |
| Չափորոշչային վերահսկողություն | ISNI: 0000000071306913 · LCCN: n2009058724 · NTA: 340284420 · SUDOC: 156268094 · VIAF: 100675787 · WorldCat VIAF: 100675787 |

 |